wannaphong/clean_thaiwikipedia huggingface dataset:
# สำนักวิชานวัตกรรมสังคม มหาวิทยาลัยแม่ฟ้าหลวง
สำนักวิชานวัตกรรมสังคม มหาวิทยาลัยแม่ฟ้าหลวง (อังกฤษ: School of Social-Innovation, Mae Fah Luang University) จัดตั้งขึ้นเมื่อปี พ.ศ. 2557 นับเป็นสำนักวิชาลำดับที่ 13 ของมหาวิทยาลัยแม่ฟ้าหลวง เป็นสถาบันการศึกษาด้านนวัตกรรมสังคม ในสังกัดของมหาวิทยาลัยแม่ฟ้าหลวงได้จัดการเรียนการสอนหลักสูตรระดับปริญญาตรี และระดับปริญญาโท ตั้งอยู่ในเขตภาคเหนือตอนบน ณ อำเภอเมืองเชียงราย จังหวัดเชียงราย

 ประวัติ 
สำนักวิชานวัตกรรมสังคม เป็นสำนักวิชาที่จัดตั้งขึ้นเป็นลำดับที่ 13 ของมหาวิทยาลัยแม่ฟ้าหลวง โดยสภามหาวิทยาลัยแม่ฟ้าหลวงได้อนุมัติให้จัดตั้งเมื่อวันที่ 21 พฤษภาคม พ.ศ. 2557 มีเป้าหมายเพื่อสร้างความรู้ใหม่ๆ ในการพัฒนาประเทศไทยและมีส่วนในการพัฒนาประเทศอนุภูมิภาคลุ่มน้ำโขงโดยกระบวนการเรียนรู้ผ่านการวิจัยข้ามพรมแดน (Cross Border Research) และการวิจัยเชิงพื้นที่ (Area Based Research) เพื่อผลิตบัณฑิตที่มีความเป็นเลิศทางวิชาการและมีความรู้ในการปฏิบัติการทางสังคมแบบสหวิทยาการ ในอันที่จะสามารถแก้ปัญหาสังคมที่มีความซับซ้อนได้อย่างเป็นรูปธรรม สำนักวิชานวัตกรรมสังคมจัดตั้งขึ้นท่ามกลางปัจจัยแวดล้อมและความเปลี่ยนแปลงที่เกิดขึ้นในสังคมโลกหลายประการ ได้แก่ การรวมตัวกันของประชาคมอาเซียน (ASEAN Community) ในปี พ.ศ. 2558 ความเปลี่ยนแปลงอันซับซ้อนของความสัมพันธ์ระหว่างประเทศในคริสต์ศตวรรษที่ 21 การขยายตัวของระบบเศรษฐกิจแบบทุนนิยมในระดับโลก ความสำคัญของภาคประชาสังคมทั้งในระดับชาติและระดับนานาชาติ รวมถึงการปรับเปลี่ยนกระบวนทัศน์เรื่องการพัฒนาที่มุ่งสู่หลักการพัฒนาอย่างยั่งยืน ภายใต้สถานการณ์ดังกล่าวนี้ สำนักวิชานวัตกรรมสังคม จึงจัดการศึกษาทางสังคมศาสตร์เพื่อสร้างสรรค์แนวคิด และเครื่องมือที่สามารถใช้แก้ไขปัญหาทางสังคมได้อย่างเป็นรูปธรรมและนำไปสู่สังคมที่ก้าวหน้าhttps://socialinnovation.mfu.ac.th/social-about/social-intro.html

 หลักสูตร 
ปัจจุบัน สำนักวิชานวัตกรรมสังคม มหาวิทยาลัยแม่ฟ้าหลวง จัดการเรียนการสอนในหลักสูตร ได้แก่
 หลักสูตรที่เปิดสอนในสำนักวิชานวัตกรรมสังคม มหาวิทยาลัยแม่ฟ้าหลวง ระดับปริญญาตรีระดับปริญญาโทหลักสูตรศิลปศาสตรบัณฑิต (ศศ.บ.)
 สาขาวิชาการพัฒนาระหว่างประเทศหลักสูตรศิลปศาสตรมหาบัณฑิต (ศศ.ม.)
 สาขาวิชาการพัฒนาระหว่างประเทศ

 ทำเนียบคณบดี 
คณบดีสำนักวิชานวัตกรรมสังคม มหาวิทยาลัยแม่ฟ้าหลวง มีผู้ดำรงตำแหน่งคณบดี ดังนี้
ทำเนียบคณบดีสำนักวิชานวัตกรรมสังคม มหาวิทยาลัยแม่ฟ้าหลวง รายนามคณบดีระยะเวลาในการดำรงตำแหน่ง1. รศ.ดร.ศิริพร วัชชวัลคุ  (รักษาการ)พ.ศ. 2557 - พ.ศ. 25632. ดร.วรรณวลี อินทร์ปิ่น (รักษาการ)พ.ศ. 2563 - พ.ศ. 25663. ผศ.ดร.ภาณุพงษ์ ใจวุฒิ (รักษาการ)พ.ศ. 2566 - พ.ศ. 25674. ดร.ธนิกุล จันทราพ.ศ. 2567 - ปัจจุบัน
# เซเลนิส เลย์วา
เซเลนิส เลย์วา (เกิด 26 พฤษภาคม พ.ศ. 2515) เป็นนักแสดงหญิงชาวอเมริกัน เธอเป็นที่รู้จักจากบทบาทของเธอในฐานะ กลอเรีย เมนโดซา ในซีรีส์ชีวิต-ตลกของเน็ตฟลิกซ์เรื่อง Orange Is the New Black และปัจจุบันเธอได้แสดงในซีรีส์แนวตลกดราม่าของดิสนีย์พลัส เรื่อง Diary of a Future President

 ชีวิตส่วนตัว 
เลย์วามีลูกสาวหนึ่งคนชื่อ Alina เธอเป็นผู้สนับสนุนชุมชนกลุ่มบุคคลที่มีความหลากหลายทางเพศ และเปิดเผยในเดือนมิถุนายน ค.ศ. 2015 ว่า Marizol น้องสาวของเธอเป็นบุคคลข้ามเพศ
# สำนักวิชาจีนวิทยา มหาวิทยาลัยแม่ฟ้าหลวง
สำนักวิชาจีนวิทยา มหาวิทยาลัยแม่ฟ้าหลวง (อังกฤษ: School of Sinology, Mae Fah Luang University) จัดตั้งขึ้นเมื่อปี พ.ศ. 2557 นับเป็นสำนักวิชาลำดับที่ 14 ของมหาวิทยาลัยแม่ฟ้าหลวง เป็นสถาบันการศึกษาด้านจีนวิทยาในสังกัดของมหาวิทยาลัยแม่ฟ้าหลวง ได้จัดการเรียนการสอนหลักสูตรระดับปริญญาตรี ตั้งอยู่ในเขตภาคเหนือตอนบน ณ อำเภอเมืองเชียงราย จังหวัดเชียงราย

 ประวัติ 
สำนักวิชาจีนวิทยาจัดตั้งขึ้นเมื่อวันที่ 16 กรกฎาคม พ.ศ. 2557 ตามแผนพัฒนามหาวิทยาลัยแม่ฟ้าหลวงระยะที่ 3 (พ.ศ. 2555- 2559) นับเป็นสำนักวิชาที่ 14 ของมหาวิทยาลัย ซึ่งได้พัฒนาจากการเป็นสาขาวิชาภาษาจีน ภายใต้สำนักวิชาศิลปศาสตร์ สำนักวิชาจีนวิทยากำหนดวัตถุประสงค์หลักในการดำเนินงานดังนี้ เพื่อสร้างความเป็นเลิศด้านการเรียนการสอน การผลิตงานวิชาการ การสร้างสรรค์งานวิจัย และการให้บริการวิชาการในเรื่องต่างๆ อันเกี่ยวข้องกับประเทศจีน เพื่อผลิตบัณฑิตให้รอบรู้เรื่องจีน ไม่ว่าจะเป็นด้านการเมืองการปกครอง เศรษฐกิจ สังคม ความสัมพันธ์ระหว่างประเทศ ตลอดจนมีความเข้าใจในแนวคิดวิถีจีนเป็นอย่างดี นอกเหนือไปจากความรู้ ความสามารถ และทักษะด้านภาษาจีน เพื่อสร้างพื้นฐานให้แก่นักศึกษาต่างสาขาของมหาวิทยาลัยในด้านความรู้เกี่ยวกับจีน และความเข้าใจในแนวคิดวิถีจีน นอกเหนือไปจากพื้นฐานทักษะภาษาจีน เพื่อเป็นแหล่งข้อมูลในด้านต่างๆ เกี่ยวกับจีน และเป็นศูนย์กลางการติดต่อระหว่างชาวไทยกับชาวจีน และเพื่อแสวงหาความร่วมมือกับองค์กรภาครัฐและภาคเอกชนทั้งในประเทศและต่างประเทศในการพัฒนาภารกิจ คือ การเรียนการสอน งานวิชาการ งานวิจัย การให้บริการวิชาการ และการทำนุบำรุงศิลปวัฒนธรรมด้านต่าง ๆ เกี่ยวกับจีน

 หลักสูตร 
ปัจจุบัน สำนักวิชาจีนวิทยา มหาวิทยาลัยแม่ฟ้าหลวง จัดการเรียนการสอนในหลักสูตร ได้แก่
 หลักสูตรที่เปิดสอนในสำนักวิชาจีนวิทยา มหาวิทยาลัยแม่ฟ้าหลวงระดับปริญญาตรีหลักสูตรศิลปศาสตรบัณฑิต (ศศ.บ.)
 สาขาวิชาจีนศึกษา
 สาขาวิชาภาษาจีนธุรกิจ
 สาขาวิชาภาษาและวัฒนธรรมจีน

หลักสูตรศึกษาศาสตรบัณฑิต (ศษ.บ.)

 สาขาวิชาการสอนภาษาจีน

 ทำเนียบคณบดี 
คณบดีสำนักวิชาจีนวิทยา มหาวิทยาลัยแม่ฟ้าหลวง มีผู้ดำรงตำแหน่งคณบดี ดังนี้
ทำเนียบคณบดีสำนักวิชาจีนวิทยา มหาวิทยาลัยแม่ฟ้าหลวง <span style="color:white">รายนามคณบดี<span style="color:white">ระยะเวลาในการดำรงตำแหน่ง1. ผู้ช่วยศาสตราจารย์ ดร.ปราณี โชคขจิตสัมพันธ์17 กรกฎาคม 2558 – 31 มีนาคม 25602. รองศาสตราจารย์ ดร.กาญจนา วัธนสุนทร (รักษาการ)1 เมษายน 2560 – 30 เมษายน 25613. ผู้ช่วยศาสตราจารย์ ดร.ร่มเย็น โกไศยกานนท์ (รักษาการ)1 พฤษภาคม 2561 – 30 เมษายน 25624. รองศาสตราจารย์ ดร.นันทนา คชเสนี (รักษาการ)1 พฤษภาคม 2562 – 14 มิถุนายน 25635. ดร.ธีรภาพ ปรีดีพจน์15 มิถุนายน 2563 - ปัจจุบัน
# แฮนนิบัล เบอริส
แฮนนิบัล เอเมียร์ เบอริส (เกิด 4 กุมภาพันธ์ พ.ศ. 2526) เป็นนักแสดงตลก, นักแสดง, นักเขียน และโปรดิวเซอร์ชาวอเมริกัน เขาเริ่มแสดงตลกในปี พ.ศ. 2545 ขณะเข้าเรียนที่มหาวิทยาลัยเซาเทิร์นอิลลินอยส์ เขาร่วมแสดงในรายการ The Eric Andre Show ของ Adult Swim ตั้งแต่ปี ค.ศ. 2012 ถึง 2020 และได้แสดงใน Broad City ของ Comedy Central ตั้งแต่ปี ค.ศ. 2014 ถึง 2019

 ชีวิตส่วนตัว 
เบอริสเป็นผู้ไม่เชื่อในพระเจ้า  หลังจากอาศัยอยู่ในนครนิวยอร์ก เขาย้ายกลับไปที่บ้านเกิดที่ชิคาโกในปี พ.ศ. 2560 และตั้งรกรากอยู่ในย่าน Wicker Park
# จอห์น บาซิโลน
จอห์น บาซิโลน (4 พฤศจิกายน ค.ศ. 1916 – 19 กุมภาพันธ์ ค.ศ. 1945) เป็นเจ้าหน้าที่นายทหารในตำแหน่งยศกันเนอร์รี่ ซาร์เจนท์ (ตำแหน่งยศเทียบเท่ากับจ่าสิบโท) ของเหล่านาวิกโยธินสหรัฐ ที่ได้รับเหรียญมีเดล ออฟ ฮอนเนอร์ สำหรับวีรกรรมอันยอดเยี่ยมและนอกเหนือจากการปฏิบัติหน้าที่ในช่วงยุทธการทุ่งเฮนเดอร์สันในการทัพกัวดัลคะแนล และได้รับเหรียญเนวี ครอสส์ ในภายหลังจากที่เขาเสียชีวิตสำหรับวีรกรรมที่พิเศษในช่วงยุทธการที่อิโวะจิมะ เขาเป็นทหารนาวิกโยธินที่ถูกเกณฑ์มาเพียงคนเดียวที่ได้รับเหรียญอิสริยาภรณ์ทั้งสองเหรียญนี้ในสงครามโลกครั้งที่สอง

เขาได้เข้าเกณฑ์ทหารในเหล่านาวิกโยธินสหรัฐ เมื่อวันที่ 3 มิถุนายน ค.ศ. 1940 ภายหลังจากปฏิบัติหน้าที่เป็นเวลาสามเดือนในกองทัพบกสหรัฐด้วยการปฏิบัติหน้าที่ในฟิลิปปินส์

เขาได้ถูกส่งไปยังอ่าวกวนตานา ประเทศคิวบา และในเดือนสิงหาคม ค.ศ. 1942 เขาได้มีส่วนร่วมในการบุกครองกัวดัลคะแนล ในเดือนตุลาคม เขาและนาวิกโยธินสองคนได้ใช้ปืนกลเพื่อหยุดยั้งการโจมตีของกองกำลังทหารญี่ปุ่นที่มีจำนวนมากมาย

ในเดือนกุมภาพันธ์ ค.ศ. 1945 เขาได้เสียชีวิตในปฏิบัติหน้าที่ในช่วงวันแรกของการบุกครองอิโวะจิมะ ภายหลังจากที่เขาได้ทำลายป้อมบังเกอร์ฝ่ายข้าศึกเพียงลำพังและนำรถถังนาวิกโยธินที่ติดกับระเบิดและถูกปืนใหญ่ข้าศึกระดมยิงใส่ไปยังพื้นที่ปลอดภัย

เขาได้รับเกียรติยศมากมาย รวมทั้งได้มีการใช้ชื่อของเขาสำหรับถนน สถานที่ทางทหาร และเรือพิฆาตสองลำของกองทัพเรือสหรัฐ
# มกรสังกรานติ
มกรสังกรานติ หรือ อุตตรายัน หรือ มาฆี หรือเรียกสั้น ๆ ว่า สังกรานติ เป็นเทศกาลในปฏิทินฮินดูที่บูชาพระสุรยะ มีการเฉลิมฉลองทุกปีในเดือนตามจันทรคติ เดือนมาฆะซึ่งเทียบเท่าเดือนมกราคมในปฏิทินกริกอเรียน มกรสังกรานติเป็นวันเฉลิมฉลองการเก็บเกี่ยวในอินเดียและเนปาล และเป็นวันที่ที่ฉลองการโยกย้ายของดวงอาทิตย์เข้าสู่มกรราศี (ราศีมังกร), และเป็นวันสิ้นสุดของทักษิณายัน อันเป็นจุดเริ่มต้นของช่วงเวลาที่เวลากลางวันยาวนานกว่ากลางคืน

มกรสังกรานติ เป็นหนึ่งในเทศกาลโบราณ ของอินเดียและเนปาลไม่กี่เทศกาลที่มีการฉลองตามวัฏจักรของดวงอาทิตย์ ในขณะที่เทศกาลส่วนใหญ่จะอิงตามวัฏจักรดวงจันทร์ตามในปฏิทินแบบสุริยจันทรคติของฮินดู เนื่องด้วยเป็นเทศกาลตามสุริยคติจึงทำให้ตรงกับช่วงวันเดียวกันตามปฏิทินเกรเกอเรียนทุกปี ซึ่งคือวันที่ 14 หรือ 15 มกราคม ยกเว้นในบางปีเท่านั้น 

มกรสังกรานติยังมีเทศกาลเทียบเท่าอื่น ๆ ทั่วทั้งในแถบอนุทวีปอินเดีย เช่น มาฆะสังกรานติในเนปาล, มาฆพิฆุในรัฐอัสสัม, มาฆี (ซึ่งต่อเนื่องจากโลหรี) ในปัญจาบ หรยาณา และหิมาจัลประเทศ, Sukarat ในอินเดียตอนกลาง, ไตโปงคัล ในทมิฬนาฑู, อุตตรายัน ในคุชราต อุตตราขัณฑ์ และอุตตรประเทศ, Ghughuti ในอุตตรขัณฑ์, มกรสังกรานติ ในโอริสา กรณาฏกะ มหาราษฏระ กัว และแถบเบงกอล (ที่ซึ่งเรียกว่าปูศสังกรานติ) และสังกรานติ ในอานธรประเทศกับเตลังคานา"After a 100 years, Makar Sankranti gets a new date", The Hindustan Times (Jan 14, 2017)
# สเตอร์ลิง เค. บราวน์
สเตอร์ลิง เคลบี บราวน์ (เกิด 5 เมษายน พ.ศ. 2519)  เป็นนักแสดงชาวอเมริกัน

เขายังพากย์เสียงตัวละครใน The Angry Birds Movie 2 และ Frozen II (ทั้งสองเรื่องในปี ค.ศ. 2019)

บราวน์ถูกรวมอยู่ใน 100 บุคคลที่มีอิทธิพลมากที่สุดของนิตยสาร Time ประจำปี ค.ศ. 2018
# เดนเซล วิทาเกอร์
เดนเซล ดอมินิก วิทาเกอร์ (เกิด 15 มิถุนายน พ.ศ. 2533) เป็นนักแสดงชาวอเมริกัน

ผลงานภาพยนตร์ที่โดดเด่นของเขา ได้แก่ The Great Debaters, Training Day และ Black Panther รวมถึงรายการทีวี ER, Brothers & Sisters และ The War At Home

เขายังทำงานเป็นผู้ช่วยผู้กำกับเสียงสำหรับภาพยนตร์เรื่อง Freaknik: The Musical ปี ค.ศ. 2010
# แมนจาโร
แมนจาโร  เป็นการแจกจ่ายลินุกซ์ที่เสรีและต้นทางเปิดที่มีพื้นฐานจากระบบปฏิบัติการอาร์ชลินุกซ์ แมนจาโรให้ความสำคัญกับความเป็นมิตรต่อผู้ใช้และความง่ายในการเข้าถึงและตัวระบบเองได้รับการออกแบบมาให้ทำงานได้สมบูรณ์ตั้งแต่ติดตั้งด้วยซอฟต์แวร์ที่ติดตั้งไว้ล่วงหน้า แมนจาโรมีการอัปเดตการแบบโรลลิ่งรีลีสและใช้ Pacman เป็นตัวจัดการแพ็คเกจ

 รุ่นอย่างเป็นทางการ 
 Manjaro Xfce ซึ่งมีธีมมืดของแมนจาโรและเดสก์ท็อปแบบเอกซ์เอฟซีอี
 Manjaro KDE ซึ่งมีธีม Dark Plasma ของแมนจาโรเองและเดสก์ทอป แอป และเฟรมเวิร์กล่าสุดของเคดีอี
 Manjaro GNOME เป็นรุ่นที่สามอย่างเป็นทางการเมื่อเปิดตัวรุ่น Gellivara ประกอบไปด้วยเดสก์ท็อปแบบกะโนมและธีมของแมนจาโร
 แม้ว่าจะไม่มีการเผยแพร่อย่างเป็นทางการ แต่ Manjaro Community Editions ที่ได้รับการดูแลโดยสมาชิกของชุมชนแมนจาโร มีรูปแบบเดสก์ทอปเพิ่มเติมจากรุ่นอย่างเป็นทางการ ซึ่งได้แก่ Awesome, Bspwm, Budgie, Cinnamon, i3, LXDE, LXQt, MATE และ Openbox
 รุ่นเดสก์ท็อปแบบ Deepin ถูกทิ้งใน 18.0 Illyria แต่ถูกนำกลับมาพร้อมกับการเปิดตัว 20.1 Mikah

 ประวัติรุ่น 
 รุ่น วันที่เผยแพร่ โค้ดเนม เคอร์เนล หมายเหตุ  2011-07-10  2012-08-20Askella 3.4.9 มีเฉพาะรุ่นเอกซ์เอฟซีอีและเคดีอีพลาสมา  2012-09-21 3.4.x  2012-11-10 3.4.x  2012-12-24 3.4.x  2013-02-25 3.7.x  2013-04-13 3.8.5  2013-06-02 3.9.x  2013-08-26 3.4.59 LTS  2013-11-24 3.10.20  2014-02-23 3.10.30  2014-06-09 3.12.20   2014-12-01  2015-02-06  2015-06-14  2015-09-27 Bellatrix  2015-12-22 Capella  2016-06-06 Daniella  2016-06-11  2016-08-31 Ellada  2016-10-31 Fringilla   2017-03-07 Gellivara 4.9 LTS รุ่นแรกที่สนับสนุนกะโนม  2017-12-31 Hakoila 4.14 LTS ครั้งแรกมีให้ติดตั้งล่วงหน้าบนโน้ตบุ๊กของแมนจาโรจาก Station X รุ่น Spitfire  2018-10-30 Illyria 4.19 LTS   2019-09-12 Juhraya 4.19 LTS มีให้เลือกระหว่าง LibreOffice และ FreeOffice ระหว่างการติดตั้ง  2020-02-25 Kyria 5.4 LTS 2020-04-26 Lysia 5.6.7 2020-09-11 Mikah 5.8 2020-12-03 Nibia 5.9
# ซิเดล โนเอล
ซิเดล โนเอล (เกิด 16 กรกฎาคม พ.ศ. 2528) เป็นนักแสดงและอดีตนักกีฬาชาวอเมริกัน ซึ่งเป็นที่รู้จักกันดีในบทบาทของเธอในฐานะ Cherry "Junkchain" Bang ใน GLOW

 ชีวิตในวัยเด็ก 
โนเอลเกิดที่ฟลอริดา เธอเรียนที่มหาวิทยาลัยจอร์เจียด้วยทุนการศึกษา
# ไมเคิล เจมส์ ชอว์
ไมเคิล เจมส์ ชอว์ (เกิด 16 กันยายน พ.ศ. 2529) เป็นนักแสดงและนักเขียนชาวอเมริกันจากนครนิวยอร์ก เขาเป็นที่รู้จักกันเป็นอย่างดีในบทบาทประจำของเขาในบทเจ้าหน้าที่เอฟบีไอ แดริล/"ไมค์" ในละครโทรทัศน์เรื่อง Limitless ชอว์ยังมีบทบาทสมทบใน Constantine รับบท Papa Midnite และมีบทบาทสั้นๆ หลายบทบาท เช่น Don-o-mite and Today _ _ cks เขายังมีบทบาทเล็ก ๆ ใน Roots รับบท Marcellus  ชอว์รับบทCorvus Glaive ในภาพยนตร์จักรวาลภาพยนตร์มาร์เวลเรื่อง Avengers: Infinity War และ Avengers: Endgame.
# สวอร์ด (การ์ตูน)
สวอร์ด (ย่อมาจาก Sentient World Observation and Response Department) เป็นหน่วยงานต่อต้านการก่อการร้ายและหน่วยข่าวกรองที่ปรากฏในหนังสือการ์ตูนอเมริกันที่ตีพิมพ์โดยมาร์เวลคอมิกส์ จุดประสงค์คือเพื่อจัดการกับภัยคุกคามจากต่างดาวต่อความมั่นคงของโลกและเป็นองค์กรที่เกี่ยวกับอวกาศคู่กับ S.H.I.E.L.D. ซึ่งเกี่ยวข้องกับภัยคุกคามในท้องถิ่นของโลก

 สมาชิก 
+สมาชิกปัจจุบันของ S.W.O.R.D. ตัวละคร นามแฝง เข้าร่วมใน หมายเหตุ Abigail Brand S.W.O.R.D. (vol. 2) #1 Cable Nathan Summers Frenzy Joanna Cargill Fabian Cortez Magneto Max Eisenhardt Manifold Eden Fesi Wiz Kid Takashi "Taki" Matsuya

+อดีตสมาชิกของ S.W.O.R.D. ตัวละคร นามแฝง เข้าร่วมใน หมายเหตุ Abigail Brand Astonishing X-Men (vol. 3) #10 หัวหน้า Sydren Drenx ผู้ที่มีทักษะในการแฮ็กและทำงานกับเทคโนโลยีของมนุษย์ต่างดาว Agent Paulletz  Astonishing X-Men (vol. 3) #20 Cecilia S.W.O.R.D. #2 K'eel R'kt Infinity: Against the Tide: Infinite Comic #1 เจ้าหน้าที่วิทยาศาสตร์ Skrull ที่ได้รับการช่วยเหลือจาก Builders โดย Silver Surfer

อดีตสมาชิก:
 Agent Deems – เอเจนต์ S.W.O.R.D. ที่เป็นออทิสติก 
 Beast
 Benjamin Deeds – มนุษย์กลายพันธุ์ที่มีความสามารถในการแปลงร่าง
 Death's Head
 Henry Peter Gyrich
 Lockheed
 Manifold Tyger – ช่างผ้คล้ายเสือที่แอบทำงานให้กับ Providian Order
 Mindee – นามแฝงของ Irma Cuckoo ของ Stepford Cuckoos
 Reilly Marshall – อดีตตัวแทน S.H.I.E.L.D. และ S.W.O.R.D. ที่ปัจจุบันทำงานให้กับคณะมนตรีความมั่นคงแห่งสหประชาชาติ
 Spider-Woman
# ทอม วอห์น-ลอว์เลอร์
ทอม วอห์น-ลอว์เลอร์ (เกิด 4 พฤศจิกายน พ.ศ. 2520) เป็นนักแสดงชาวไอริช เขาเป็นที่รู้จักกันเป็นอย่างดีในไอร์แลนด์จากบทบาทของเขาในฐานะ Nigel 'Nidge' Delaney ในซีรีส์ RTÉ One เรื่อง Love/Hate (2010–2014) และเป็นที่รู้จักในระดับสากลจากบทบาท Ebony Maw ใน Avengers: Infinity War และภาคต่อ Avengers: Endgame

 ชีวิตในวัยเด็ก 
วอห์น-ลอว์เลอร์เกิดที่ ดันดรัม ดับลิน ประเทศไอร์แลนด์ เขาเข้าเรียนที่ De La Salle College Churchtown ซึ่งเป็นโรงเรียนมัธยมชายล้วนในดับลิน 14 เขาจบการศึกษาจาก Trinity College Dublin โดยได้รับปริญญาสาขา Drama Studies และศึกษาต่อที่ Royal Academy of Dramatic Art ในลอนดอน ประเทศอังกฤษ
# แดเนียล คาลูยา
แดเนียล คาลูยา (เกิด 24 กุมภาพันธ์ ค.ศ. 1989)  เป็นนักแสดงชาวบริติช–ยูกันดา เริ่มต้นการเป็นนักแสดงมาจากละครเวทีตั้งแต่ช่วงวัยรุ่นโดยเขาเริ่มเป็นที่รู้จักจากการแสดงในละครโทรทัศน์ของประเทศอังกฤษเรื่อง Skins - ซ่าส์เข้าเส้น ซึ่งเขาแสดงละครเรื่องดังกล่าวอยู่ 2 ซีซั่นระหว่างปี 2007–2009 และได้ร่วมเขียนบทละครด้วยในบางตอน ต่อมาเขาได้แสดงในภาพยนตร์ทางโทรทัศน์ของช่องบีบีซีวันเรื่อง ด๊อกเตอร์ฮู กู้วิกฤตจักรวาล ภาคพิเศษ: ผ่ามิติหลุมจักรวาล โดยเป็นภาคพิเศษของละครโทรทัศน์เรื่องดอกเตอร์ฮู คาลูยาได้รับคำชื่นชมจากวงการละครเวทีสำหรับการรับบทเป็นนักมวยผิวสีในการแสดงละครเวทีเรื่อง Sucker Punch ที่โรงละครรอยัลคอร์ต ลอนดอน โดยเขาได้รับรางวัล Evening Standard Award และ Critics' Circle Theatre Award สำหรับนักแสดงหน้าใหม่ดีเด่น
# วัดรางบัว (กรุงเทพมหานคร)
วัดรางบัว เป็นวัดราษฎร์สังกัดคณะสงฆ์มหานิกาย ตั้งอยู่ริมคลองภาษีเจริญและคลองรางบัว ในแขวงบางหว้า เขตภาษีเจริญ กรุงเทพมหานคร มีเนื้อที่ 11 ไร่ 1 งาน 86 ตารางวา ปัจจุบันมีพระครูพิทักษ์ปทุมกิจ (เชาวลิต) เป็นเจ้าอาวาส	

วัดรางบัวตั้งวัดเมื่อ พ.ศ. 2383 ในรัชสมัยพระบาทสมเด็จพระนั่งเกล้าเจ้าอยู่หัว โดยประชาชนได้ช่วยกันสร้างวัดนี้ วัดได้รับพระราชทานวิสุงคามสีมาครั้งหลังเมื่อวันที่ 31 มีนาคม พ.ศ. 2502 ในอดีต บริเวณวัดเป็นสวนหมาก สวนพลู สวนมะพร้าว ที่ทำการอำเภอภาษีเจริญเดิมซึ่งตั้งขึ้นเมื่อปี พ.ศ. 2442 ตัวอาคารตั้งอยู่ริมคลองตรงวัดรางบัว อาคารเสนาสนะต่าง ๆ ได้แก่ อุโบสถหลังใหม่ที่สร้างแทนอุโบสถหลังเก่าที่ชำรุดทรุดโทรม กุฏิสงฆ์จำนวน 15 หลัง ปูชนียวัตถุ ได้แก่ พระประธานในอุโบสถมีนามว่า หลวงพ่อสามสี เป็นพระพุทธรูปปางสมาธิ หน้าตักกว้าง 50 เซนติเมตร สร้างด้วยทองแดงและสำริด มีรูปหล่ออดีตเจ้าอาวาสสองรูป คือ หลวงพ่อปึกกับหลวงพ่อพึ่ง นอกจากนี้ในวัดยังมีพระพุทธรูปปิดตา เทพทันใจ พระพิฆเนศ

วัดรางบัวมีเกจิอาจารย์ นามว่า พระครูวิทยานุโยค (พึ่ง) ได้รับแต่งตั้งเป็นเจ้าอาวาสเมื่อ พ.ศ. 2455 หลังจากท่านได้รับพระราชทานสมณศักดิ์เป็นพระครูสัญญาบัตร ชาวบ้านและลูกศิษย์จึงขออนุญาตสร้างเหรียญรูปท่านเพื่อแจกในงานฉลองสมณศักดิ์ ซึ่งท่านก็อนุญาต นับเป็นเหรียญรุ่นแรกของท่าน เหรียญรุ่นนี้ทำเป็นเหรียญอัลปากา กล่าวกันว่า มีนายตำรวจท่านหนึ่งทราบว่าเหรียญนี้ยิงไม่ออก จึงได้ไปขอเหรียญนี้มาจากวัด และทดลองยิงดูปรากฏว่ายิงไม่ออก
# ซูเปร์โกปาเดเอสปัญญา ฤดูกาล 2021
ซูเปร์โกปาเดเอสปัญญา ฤดูกาล 2021 เป็นครั้งที่ 37 ของซูเปร์โกปาเดเอสปัญญา เป็นการแข่งขันฟุตบอลประจำปีสำหรับสโมสรในระบบลีกฟุตบอลสเปนที่ประสบความสำเร็จในรายการใหญ่ในฤดูกาลก่อนหน้านี้

นี่เป็นรุ่นที่สองโดยตรงที่จะลงเล่นภายใต้รูปแบบใหม่กับสี่ทีม. พวกเขาประกอบไปด้วย ลาลิกา ฤดูกาล 2019–20 แชมเปียนส์ เรอัลมาดริด, รองชนะเลิศ ลาลิกา ฤดูกาล 2019–20 บาร์เซโลนา, และ โกปาเดลเรย์ ฤดูกาล 2019–20 ผู้เข้าชิง อัตเลติกเดบิลบาโอ และ เรอัลโซซิเอดัด. การแข่งขันตอนแรกจะจัดขึ้นในประเทศ ซาอุดีอาระเบีย เหมือนปีก่อน, แต่ข้อจำกัดเนื่องจาก การระบาดทั่วของโควิด-19 บังคับให้ทีมที่เหลืออยู่ในประเทศสเปน. รอบรองชนะเลิศจะจัดขึ้นในเมืองของ กอร์โดบา และ มาลากา, ในวันที่ 13 และ 14 มกราคม ค.ศ. 2021. รอบชิงชนะเลิศจะลงเล่นที่ สนามกีฬาลาการ์ตูฆา ใน เซบิยา ในวันที่ 17 มกราคม ค.ศ. 2021.

การคัดเลือก
รายการนี้จะประกอบไปด้วยผู้เข้าชิงชนะเลิศจากสองถ้วยที่มาจากโกปาเดลเรย์ ฤดูกาล 2019–20 (มีการจบล่าช้าออกไปเนื่องจากการกักตัวและมีสถานะไม่สามารถลงเล่นให้จบในปี ค.ศ. 2020) และทีมที่มีอันดับสูงที่สุดที่เหลือที่มาจากลาลิกา ฤดูกาล 2019–20 ที่ไม่ได้ผ่านการรับรองในการลงเล่นฟุตบอลถ้วยรอบสุดท้าย.

 ทีมที่เข้ารอบ 
สี่ทีมด้านล่างนี้ที่เข้ารอบสำหรับรายการ
ทีมคุณสมบัติของการเข้ารอบจำนวนครั้งที่เข้ารอบผลงานการลงสนามครั้งล่าสุดปีที่โชว์ผลงานที่ดีที่สุดชนะเลิศรองชนะเลิศผู้เข้ารอบรองชนะเลิศอัตเลติกเดบิลบาโอโกปาเดลเรย์ ฤดูกาล 2019–20 ผู้เข้าชิงครั้งที่ 62015 ชนะเลิศ23–เรอัลโซซิเอดัดโกปาเดลเรย์ ฤดูกาล 2019–20 ผู้เข้าชิงครั้งที่ 21982 ชนะเลิศ1––เรอัลมาดริดลาลิกา ฤดูกาล 2019–20 แชมเปียนส์ ครั้งที่ 172020 ชนะเลิศ115–บาร์เซโลนาลาลิกา ฤดูกาล 2019–20 รองชนะเลิศครั้งที่ 252020 ผู้เข้ารอบรองชนะเลิศ13101

การจับสลาก
การจับสลากจัดขึ้นเมื่อวันที่ 17 ธันวาคม ค.ศ. 2020 ที่สำนักงานใหญ่ราชสหพันธ์ฟุตบอลสเปนในลาซิวดัดเดลฟุตโบล. มันเป็นการจัดขึ้นภายใต้ข้อกำหนดที่ว่าเรอัลมาดริดและบาร์เซโลนาไม่สามารถเผชิญหน้าพบกันเองได้ในรอบรองชนะเลิศ.

นัด
เวลาทั้งหมดคือที่ระบุไว้ใน เวลายุโรปกลาง (UTC+1).

 สายการแข่งขัน 

รอบรองชนะเลิศ

รอบชิงชนะเลิศ

ดูเพิ่ม
ลาลิกา ฤดูกาล 2020–21
โกปาเดลเรย์ ฤดูกาล 2020–21

หมายเหตุ
# วัดกาหลง (จังหวัดสมุทรสาคร)
วัดกาหลง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 1 บ้านกาหลงบน ตำบลกาหลง อำเภอเมืองสมุทรสาคร จังหวัดสมุทรสาคร

แต่เดิมพื้นที่วัดเป็นพื้นที่ลุ่ม รอบ ๆ เป็นป่าไม้เบญจพรรณ ราวปี พ.ศ. 2367 มีพระภิกษุรูปหนึ่งได้เดินทางมาจากกรุงเทพฯ เห็นว่าเป็นภูมิประเทศที่เหมาะสมในการสร้างวัด จึงได้ชักชวนญาติโยมช่วยกันบูรณปฏิสังขรณ์ ต่อมาได้อาราธนาพระภิกษุซึ่งเป็นคนพื้นบ้านกาหลง มาเป็นผู้ปกครองและได้ทำนุบำรุงให้มีความเจริญขึ้น ตั้งเป็นวัดเมื่อ พ.ศ. 2367 ได้รับพระราชทานวิสุงคามสีมาเมือ พ.ศ. 2498

ปูชนียวัตถุในวัดได้แก่ รูปปั้นองค์หลวงพ่อสุด หลวงพ่อกาหลง พระพุทธชินราชจำลอง หลวงพ่อทอง พระสีวลี หลวงพ่อโสธร เป็นต้น

วัดมีชื่อเสียงจากเรื่องวัตถุมงคลที่สร้างโดยพระครูสมุทรธรรมสุนทร (สุด สิริธโร) มีชื่อเสียงโด่งดังไปทั่วและเป็นพระอาจารย์ของตี๋ใหญ่ จอมโจรชื่อดังในอดีต ด้วยร่ำลือกันว่าท่านเป็นคนมอบเครื่องรางของขลังให้ตี๋ใหญ่ ทำให้รอดพ้นแคล้วคลาดจากการถูกเจ้าหน้าที่บ้านเมืองเข้าจับกุม ท่านยังเป็นเกจิต้นตำรับยันต์ตะกร้อที่มีพุทธคุณด้านอยู่ยงคงกระพันชาตรี ยันต์ตะกร้อเป็นยันต์ที่หลวงพ่อสุดได้จัดทำขึ้นมา ด้วยการปลุกเสกลงอาคม โดยใช้ภาษาขอม เขมร และลาว ได้รับความนิยมจากบรรดาสานุศิษย์เป็นอย่างยิ่ง
# วัดกลางบางแก้ว
วัดกลางบางแก้ว เป็นวัดราษฎร์สังกัดคณะสงฆ์มหานิกาย ตั้งอยู่ริมแม่น้ำนครชัยศรี ในหมู่ที่ 2 บ้านปากคลองบางแก้ว ตำบลนครชัยศรี อำเภอนครชัยศรี จังหวัดนครปฐม

ประวัติ
วัดกลางบางแก้วเดิมมีชื่อว่า วัดคงคาราม คนทั่วไปแถบนครชัยศรีมักเรียกว่า วัดกลาง จากหลักฐานที่พบ สันนิษฐานว่าสร้างขึ้นสมัยตั้งแต่สมัยอยุธยาตอนปลายและเจริญรุ่งเรืองในยุครัตนโกสินทร์ตราบจนปัจจุบัน ในอดีต อุโบสถหลังเก่ามีภาพจิตรกรรมฝาผนังเรื่องพุทธประวัติที่งดงามมาก โดยเฉพาะตอนมารผจญ แต่เกิดเพลิงไหม้เมื่อเดือนกรกฎาคม พ.ศ. 2541 ทำให้อุโบสถเสียหายหมดทั้งหลัง จากสภาพโบราณวัตถุภายในวัด เป็นต้นว่าอุโบสถ ใบเสมา และวิหาร ตลอดจนพระพุทธรูปหินทรายแดงซึ่งเป็นพระประธานในอุโบสถ คือ หลวงพ่อโต ทำให้ทราบว่าวัดกลางบางแก้วนี้ไดรับการปฏิสังขรณ์ซ่อมสร้างสืบต่อกันเรื่อยมา

อาคารเสนาสนะและพิพิธภัณฑ์พระพุทธวิถีนายก
สิ่งที่น่าสนใจภายในวัด คือ หอไตร ลักษณะเป็นแบบอาคารทรงไทย ส่วนบนสอบเล็กน้อยเข้าหาแนวกึ่งกลาง ในแนวยาวของผนังด้านทิศใต้สระน้ำ มีขนาดกว้าง 10.4 เมตร ยาว 14 เมตร เห็นได้ชัดว่าเป็นสระที่ขุดขึ้นสำหรับหอไตรโดยเฉพาะผนังทั้งสี่ด้าน ก่ออิฐกรุแน่นหนาโดยรอบ ไม่เหมือนกับบางแห่งที่มีสระน้ำใหญ่แล้วมีหอไตรตั้งอยู่เป็นส่วนหนึ่งของสระ แต่สระนี้มีขนาดรับกันพอดีกับหอไตร ภายในหอไตรแต่เดิมเป็นที่เก็บคัมภีร์และสมุดข่อย ตู้ลายรดน้ำจำนวน 5 ตู้ และของเก่าบางอย่างเอาไว้ค่อนข้างหนาแน่นและไม่เป็นระเบียบ ปัจจุบันทางวัดได้นำคัมภีร์สมุดข่อยและข้าวของต่าง ๆ ไปจัดแสดงไว้อย่างเป็นระเบียบในพิพิธภัณฑ์พระพุทธวิถีนายกซึ่งเป็นอาคารใหญ่ทางด้านหน้าของหอไตร 

ภายในมีพิพิธภัณฑ์พระพุทธวิถีนายก เก็บรักษาโบราณวัตถุและศิลปวัตถุล้ำค่าต่าง ๆ รวมทั้งข้าวของเครื่องใช้ของอดีตเจ้าอาวาส 2 รูป คือ หลวงปู่บุญหรือท่านเจ้าคุณพุทธวิถีนายก (บุญ ขันธโชติ) ซึ่งปกครองวัดตั้งแต่ปี พ.ศ. 2429–2478 และหลวงปู่เพิ่ม พระพุทธวิถีนายก (เพิ่ม ปุญญวสโน) ภายในแบ่งเป็น 3 ชั้น ชั้นล่างจัดแสดงประวัติและข้าวของเครื่องใช้ของหลวงปู่บุญและหลวงปู่เพิ่ม เครื่องราง วัตถุมงคล และพระบูชาของหลวงปู่ อีกส่วนหนึ่งจัดเป็นเรื่องตัวยาไทย สมุนไพร ยารักษาโรค ปฏิทินโหราศาสตร์เขียนด้วยลายมือหลวงปู่ นอกจากนี้ มีคัมภีร์ใบลาน สมุดข่อย ตำราโหราศาสตร์ ตำรายาไทย สมุดภาพพระมาลัย ชั้นที่สองจัดแสดงเครื่องถ้วยชามของใช้ แก้วเจียระไน เครื่องทองเหลือง ธรรมาสน์มุกของหลวงปู่บุญ ชั้นที่สามจัดแสดงพระบุเงิน ธรรมาสน์บุษบกเก่าสลักไม้ลงรักปิดทองและกุฏิเก่าของหลวงปู่ที่นำมาประกอบในลักษณะเดิม เพื่อประดิษฐานหุ่นขี้ผึ้งของหลวงปู่เหมือนสมัยที่ท่านยังมีชีวิตอยู่

อุโบสถหันสู่แม่น้ำ ทำให้อาคารหันไม่ตรงทิศเท่าใดนัก

วัตถุมงคล
วัดมีวัตถุมงคลสร้างโดยหลวงปู่เจือ เช่น เหรียญเสมาหลวงปู่เจือ รุ่น 1 พ.ศ. 2534 เนื้อเงิน เนื้อกะไหล่ทอง รูปหล่อลอยองค์ รูปเหมือนบูชา พระพิฆเนศวรบูชา พระกริ่งนเรศวรตรึงไตรภพ พระพิมพ์ปรกโพธิ์เนื้อผง พระนางพญาสะดุ้งกลับเนื้อผงขมิ้นเสก และเนื้อดินเผา พระพิมพ์เศียรโล้น พระพิมพ์ซุ้มแหลม พระขุนแผนเคลือบ เหรียญหล่อหลวงปู่เจือ พระปิดตา เนื้อผง ผ้ายันต์ และยาจินดามณี
# วัดกาหลง (จังหวัดสมุทรปราการ)
วัดกาหลง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านกาหลง ตำบลเปร็ง อำเภอบางบ่อ จังหวัดสมุทรปราการ ที่ดินตั้งวัดมีเนื้อที่ 11 ไร่ 3 งาน 20 ตารางวา

วัดกาหลงสร้างเมื่อ พ.ศ. 2477 โดยมีนายวุ่นและนางจันทร์ จีนกลับ เป็นผู้ถวายที่ดินและดำเนินการสร้างวัด ในการบูรณะวัดบำรุงวัดก็ได้อาศัยผู้สร้างวัดพร้อมกับลูกหลานและประชาชนในท้องถิ่นนี้ร่วมใจกันเสมอมา วัดกาหลงได้รับพระราชทานวิสุงคามสีมาเมื่อวันที่ 18 กุมภาพันธ์ พ.ศ. 2495 ได้รับพระราชทานวิสุงคามสีมาอีกครั้งเมื่อ พ.ศ. 2531 เขตวิสุงคามสีมากว้าง 12.20 เมตร ยาว 29.40 เมตร ได้ผูกพัทธสีมาเมื่อ พ.ศ. 2497

ปูชนียวัตถุของวัดได้แก่ หลวงพ่อใหญ่ หลวงพ่อดำ หลวงพ่อขาว หลวงพ่อปานหน้าตัก 84 นิ้ว และศาลแม่ตะเคียน

รายนามเจ้าอาวาส
 พระอาจารย์แสวง ปภากโร
 พระอธิการช่วง ฐิตมโน
 พระปลัดทองเย็น
 พระครูบุญญวรบุญญากร
 พระครูไพศาลธรรมพินิต
 พระครูสมุทรโชติวัฒน์ (สนั่น สุมโน)
# พระวิสุทธาธิบดี
พระวิสุทธาธิบดี เป็นราชทินนามพระราชาคณะเจ้าคณะรอง ชั้นหิรัญบัฏ พระราชทานแก่พระภิกษุฝ่ายมหานิกาย

 ฐานานุกรม 
ผู้ได้รับพระราชทานสมณศักดิ์ที่ พระวิสุทธาธิบดี มีฐานานุศักดิ์ตั้งฐานานุกรมได้ 8 รูป ดังนี้
 พระครูปลัดสุวัฒนสารคุณ วิบุลมหาคณานุนายก ตรีปิฎกธรรมรักขิต
 พระครูวินัยธร
 พระครูธรรมธร
 พระครูประกาศสรวุฒิ พระครูคู่สวด
 พระครูวิสุทธิ์สรคุณ พระครูคู่สวด
 พระครูสังฆวิจัย
 พระครูสมุห์
 พระครูใบฎีกา

 รายนาม 
ลำดับ นาม วัด ดำรงสมณศักดิ์ (พ.ศ.) หมายเหตุ 1.  พระวิสุทธาธิบดี (ไสว ฐิตวีโร)  วัดไตรมิตรวิทยาราม  2516 - 2531  - 2.  พระวิสุทธาธิบดี (สง่า ปภสฺสโร)  วัดพระเชตุพนวิมลมังคลาราม  2532 - 2534  - 3  พระวิสุทธาธิบดี (วีระ ภทฺทจารี)  วัดสุทัศนเทพวราราม  2535 - 2553  สุดท้ายเป็นสมเด็จพระพุทธโฆษาจารย์ 4  พระวิสุทธาธิบดี (เชิด จิตฺตคุตฺโต)  วัดสุทัศนเทพวราราม  2562 - 2565  ต่อมาได้รับพระราชทานราชทินนามเป็นพระพรหมวชิรมุนี
# วัดตลาดเหนือ
วัดตลาดเหนือ เป็นวัดราษฎร์สังกัดคณะสงฆ์มหานิกาย ตั้งอยู่ริมแม่น้ำเจ้าพระยาฝั่งตะวันตก ในหมู่ที่ 3 บ้านตลาดใต้ ตำบลบางขะแยง อำเภอเมืองปทุมธานี จังหวัดปทุมธานี ปัจจุบันมีพระครูปลัด สาธิต ปิยวณฺโณ เป็นเจ้าอาวาส

วัดตลาดเหนือหรือที่เรียกสั้น ๆ ว่า วัดเหนือ สร้างเมื่อวันที่ 6 มกราคม พ.ศ. 2431 ได้รับพระราชทานวิสุงคามสีมาเมื่อวันที่ 16 มกราคม พ.ศ. 2440 พื้นที่ตั้งวัดที่เป็นตลาดซื้อขายทางเรือ คือเดิมเป็นตลาดน้ำมาก่อน ต่อมาสร้างวัดขึ้นจึงขนานนามว่า "วัดตลาดเหนือ" เนื่องจากบริเวณใกล้เคียงมีวัดอีกวัดหนึ่ง ชื่อว่า วัดตลาดใต้

พระเจดีย์ย่อมุมไม้สิบสองตั้งอยู่บนเรือสำเภาซึ่งจมอยู่ใต้ดิน หันหัวเรือไปทางทิศเหนือมณฑปสร้างครอบพระเจดีย์ และพระพุทธรูปโบราณศิลปะแบบอู่ทอง เนื้อสำริดลงรักปิดทอง ขนาดหน้าตัก 60 เซนติเมตร พระพุทธรูปปางมารวิชัยองค์นี้มีนามว่า หลวงพ่อสำเภาทอง ตามสถานที่พบ หลังคามณฑปด้านหันออกแม่น้ำเจ้าพระยา เจดีย์องค์เล็กภายในมณฑปด้านทิศเหนือ มีหม้อและไหที่นำมาเป็นโครงสร้างของเจดีย์เพื่อเพิ่มความแข็งแรงให้กับตัวเจดีย์

ทางวัดจัดงานนมัสการปิดทองประจำปีกลางเดือนกุมภาพันธ์ทุกปี